Serpens (Stärebild)

De Serpens (Schlaang) ass e Stärebild nërdlech vum Himmelsequator.

 Beschreiwung 
D'Schlaang ass dat eenzegt Stärebild um Himmel, dat aus zwee net zesummenhängenden Deeler besteet. Déi béid Deeler ginn aus laang gezunnene Kette vu Stäre gemaach, déi vum Ophiuchus Schlaangendréier ënnerbrach ginn. Den ëstlechen Deel vun der Schlaang gëtt Serpens Caput (lat. Kapp vun der Schlaang), de westlechen Deel, Serpens Cauda (Schwanz vun der Schlaang) genannt.

De Serpens Caput läit am Randberäich vun der Mëllechstrooss. Hei fënnt een de bekannte Gasniwwel M 16, och Adlerniwwel genannt, an den oppene Stärekoup IC 4756. Am Serpens Cauda steet den opfällege Kugelstärekoup M 15.

 Geschicht 
D'Schlaang gehéiert zu den 48 Stärebiller aus der anticker griichescher Astronomie, déi schonn de Ptolemäus beschriwwen huet.

Am Joer 1970 gouf an der Schlaang eng Nova FH Serpentis entdeckt.

 Himmelsobjeten 
 Stären 

 B F Numm o. aner Bezeechnungen Gréisst Lj Spektralklass α  24 Unuk, Unukalhai, Unuk al Hay, Cor Serpentis 2,63m 73 K2 III η 58  3,23m 62 K0 III-IV μ  32  3,54m 156 A0 V ξ  55  3,54m 105  F0 IIIp β  28 Beta Serpentis (Chow) 3,65m 153  A3 V ε  37  3,71m 70  A2 Vm γ  41  3,85m 36  F6 V θ1,2 63 Alya 4,03m 132 A5 V κ  35  4,09m 349 M1 III δ1 13  4,20m 210 F0 IV ο  56  4,24m 168 A2 Va ν  53  4,32m 193 A0 /A1 V λ  27  4,42m 38  G0 V ι  21  4,51m 192  A1 V ζ  57  4,62m 76 F3V ρ  38  4,74m 395  K5 III π  44  4,82m 177 A3 V σ  50  4,82m 89 F0 V MQ 5,06 81  F8 III-IV 36 5,09 159 A3Vn 10 5,15 122 A8 IV τ1  9  5,16m 919  M1 III R 5,16 911 M5 IIIe - M9e  δ2 5,20 210 F0 IV d 59  5,20 479 G0 III + A6 V ω  34  5,21m 263  G8 III 16 5,26 235 K0p 3 5,32 467 K0 III χ  20  5,34m 228  A0p Sr 6 5,35 244 K3 III 60 5,38 236 K0 III HR 6016 5,39 494 K4 III HR 6858 5,39 471 K3 III 25 5,39 408 B8 III HR 5924 5,45 602 M0 III 11 5,50 270 K0 III

Den hellste Stär ass den α Serpentis am Kapp vun der Schlaang. Et handelt sech ëm e Stär, deen 73 Liichtjoer vun eis ewech läit. Et ass e Risestär deen orange liicht, mat dem 15fachen Duerchmiesser, an der 35facher Liichtkraaft vun eiser Sonn. 
Säin Numm Unuk ass arabesch an ass eng verkierzte Form vun "Unuk al Hay", „Hals vun der Schlaang“. Eng aner Bezeechnung ass "Cor Serpentis", laténgesch fir „Häerz vun der Schlaang“.

 Duebelstären 

 System Gréissten Ofstand β  3,65 / 9,9 / 10,7m 31 / 207“ δ  4,2 / 5,2 / 14,7 / 15,2m 4 / 66 / 4,4” θ 4,5 / 5,4m 22“

De β Serpentis ass e Méifachstäresystem, a besteet aus dräi Stären, déi ëm ee kollektive Schwéierpunkt kreesen. D'System ass 153 Liichtjoer vun eis ewech.

An der klassescher chineesescher Astronomie huet de β Serpentis Chow geheescht a war e Symbol vun der Zhou-Dynastie.

De δ Serpentis ass e Véierfachstäresystem op enger Distanz vun 210 Liichtjoer. Et besteet aus zwou Koppele vu Stären. Déi béid Komponenten A a B sinn Ënnerrise vun der Spektralklass F0 IV mat engem Wénkelofstand vu 4 Bousekonnen, déi sech an 3200 Joer ëmkreesen. De δ Serpentis B ass och nach e verännerleche Stär. Dat zweet System besteet aus de liichtschwaache Komponenten C an D, déi en Ofstand vu 4,4 Bousekonnen opweisen.

Den θ Serpentis ass en Duebelstär, deen 132 Liichtjoer wäit vun eis ewech ass. Déi zwéi Stäre gehéieren zu der Spektralklass A5.

 Verännerlech Stären 

 Stär Gréisst Period Typ δ Serpentis B 5,2m 0,134 Deeg Delta-Scuti-Stär  R  5,1 bis 14,4m 356,4 Deeg Mira-Stär  U  7,8 bis 14,7m 237,9 Deeg Mira-Stär  χ    Alpha2-Canis-Venaticorum-Stär 

De δ Serpentis B ass e kuerzeperiodesche pulsatiounsverännerleche Stär. An engem Rhythmus vun nëmmen 3 Stonnen an 13 Minutte verännert sech seng Hellegkeet ëm knapps 0,04 Gréissteklassen.

Den R Serpentis ass e laangperiodesch verännerleche Stär vum Typ Mira op enger Distanz vun 900 Liichtjoer. Iwwer en Zäitraum vun 356,4 Deeg verännert hie seng Hellegkeet däitlech. Wärend dem Hellegkeetsmaximum ass hie mat bloussem A ze gesinn, an am Minimum brauch ee schonn e besseren Teleskop. Et ass e roudelzege Stär vun der Spektralklass M6 III.

 Messier- an NGC-Objeten 

 Messier (M) NGC aner Gréisst Typ Numm M 16 6611 Adlerniwwel 6,0m Gasniwwel  M 5 5904  5,7m Kugelstärekoup   6604  6,5m Oppene Stärekoup   6605  6,0m Oppene Stärekoup    IC 4756 4,6m Oppene Stärekoup 

An dem Stärebild Serpens (Schlaang) sinn zwéin niwweleg Objete siichtbar, déi de franséischen Astronom a Koméitejeeër Charles Messier a sengem Katalog (Messier-Katalog) opgeholl hat.

Den M 5 ass e Kugelstärekoup op enger Distanz vu ronn 27.000 Liichtjoer. Et ass ee vun den hellste Kugelstärekéip um nërdlechen Himmel.

Den M 16 och Adlerniwwel genannt, ass 7.000 Liichtjoer vun eis ewech. Bekannt si Fotoe vum Hubble-Weltraumteleskop, déi gewalteg Gas- a Stëbswolleke weisen. Dës Regioun ass eng Gebuertsplaz vu Stären.

Den IC 4756 ass en onschäinbaren oppene Stärekoup op enger Distanz vu 1.400 Liichtjoer.

 Kuckt och 

 Um Spaweck 
  Astronomie.de: D'Stärebiller Ophiuchus a Serpens